El 1914, quan l'arxiduc es trobava a Sarajevo (capital de la província llavors austrohongaresa de Bòsnia) per a presidir unes maniobres militars, va ser assassinat per un estudiant serbo-bosnià anomenat Gavrilo Princip. Com que l'assassí era militant de l'organització nacionalista sèrbia Jove Bòsnia ("Mlada Bosna"), el govern austríac va culpar Sèrbia del regicidi. Per això, va exigir al govern serbi la repressió de les accions antiaustríaques llançades des del seu territori, l'autorització perquè la policia austríaca participés en la investigació de l'atemptat a Sèrbia i el càstig dels responsables.